JOYCE MEYER-Igapäevaelu rõõmud
Täna võite õppida elama elu, mida olete alati tahtnud elada.
JOYCE MEYER-Igapäevaelu rõõmud Elu, mida oled alati tahtnud
Tänase sõnumi pealkiri on "Elu, mida oled alati tahtnud",
sest Jeesus ütles: "Mina olen tee, tõde ja elu."
On kahte sorti elusid, millest täna räägime.
Esiteks on elu, mis sisaldab hingamist, tööl käimist,
abiellumist ja lastesaamist...
...maksete maksmist, kirikus käimist, pensioni jaoks säästmist,
puhkusel käimist, matustel ja pulmades osalemist.
Kartes surma, kuid siiski lootes, et saad taevasse.
Sedasorti elu. Igapäeva rutiinne elu, mida me kõik elame.
Meile pakutakse ka teist elu. Ütleme selle kohta nr 2 elu,
kuigi see on tegelikult nr 1 elu, me lihtsalt räägime sellest teisena.
See on Jumala elu, kreeka keeles "zoe".
See tähendab Jumala moodi elu.
Kreeka sõnaraamatu definitsioon: Jumala moodi elu,
mis oli Isa oma ja mille ta andis oma Pojale, Jeesusele,
kes avaldas selle maailmale. Inimene eraldati sellest elust
langemise ehk patu tõttu. Inimene saab osa võtta sellest elus
läbi usu Jeesusesse Kristusesse.
Sõna "elu" leidub Piiblis 733 korda.
Aga ainult 25 korral on see seal suure algustähega.
25 korral 733-st korrast räägitakse sellest kvaliteetelust,
millest tahan teile täna rääkida.
Piibel paljudes kohtades ütleb selle kohta "kõrgem elu".
Inglisekeelne Piibel ütleb, et kui sa tahad omale kõrgemat elu,
pead laskma lahti madalamast elust.
Ma olen olnud elus, mul on olnud elu,
alates sellest, kui sündisin aastal 19...
Te võite küll teada, 1943.
Mul on olnud elu alates sellest, kui sündisin aastal 1943.
Olen olnud elus, olen teinud palju erinevaid asju,
aga päriselt hakkas mu elu...
...isegi mitte siis, kui ma sain päästetud.
Siis asetati mu sisse selle seeme, aga ma ei teadnud,
mida sellega peale hakata.
Võib-olla viimased 15 aastat olen elanud sellist elu,
mida usun, et Jumal tahab, et me elame.
Kus sa tead, kes sa oled Kristuses, sul on rahu ja rõõm.
Igal oma elupäeval kannad head vilja.
Sinu elu muudab kellegi teise elu.
Sina aitad kedagi teist tema teel sellesse ellu, mida Jumal talle tahab.
733 korda on Piiblis sõna "elu".
Aga ainult 25 korral on see "Elu". Vaatame täna õhtul mõndasid neist.
Matteuse 10:37. Räägin teile kohe, mis need võtmed siin on.
Meil saab täna lõbus olema.
Mt 10:37 "Kes isa või ema armastab enam kui mind, see ei ole mind
väärt, ja kes poega või tütart armastab enam kui mind,
see ei ole mind väärt."
Arvan, et paljudel kordadel laseme neil inimestel,
keda me armastame, takistada Jumala tahet sündimast.
Paljudel kordadel me lubame inimestel, keda armastame,
võtta see esikoht, mis kuulub Jumalale.
See on päris tugev lausung: "Kui sa armastad isa, ema,
tütart või poega rohkem, kui armastad mind,
siis sa pole mind väärt."
Lühidalt öeldes, Jumal peab olema esikohal sinu elus.
Inimesed küsivad mu käest kogu aeg, arvatavasti sellepärast,
et me kõik võitleme sellega: "Kuidas sa suudad oma
prioriteete paigal hoida?"
Usun, et Jumal andis mulle parima vastuse üldse:
"Ma koguaeg ajan neid sirgul, sedasi ma hoian neid paigal."
Ma ei usu, et me saame oma elus korra ilmutuse sellest,
kuidas oma prioriteedid paika panna ja sinnapaika need ka jätta.
Ma arvan, et me peame igapäevaselt uurima oma elusid,
võtma aega ja pidama koosolekuid iseendaga.
Peame olema endaga ausad ja küsima: "Kas Jumal on nr 1 mu elus?"
Kas ma mõtlen ja räägin Jumalast piisavalt palju?
Kas ma annan talle piisavalt aega, kas ma teenin teda?
Kas ma käitun oma rahaasjadega õigesti?
Kas ma kasutan oma ande, et teenida Jumalat?
Arvan, et peaksime iga päev küsima: "Kui isekas ma olen?"
See oli päris suur.
See on midagi, mida peame jätkuvalt uurima.
Mt 10:38: "Ja kes ei võta oma risti ega järgne mulle,"
elama täielikus vastavuses Minu eeskujule,
"see ei ole mind väärt."
Mõistan seda nii, et pühapäeviti kirikus käimisest ei piisa.
Ma vihkan seda, kui küsin inimeste käest, kas nad on kristlased ja
nad vastavad, et käivad kirikus.
Usu mind, ainult kirikus käimine ei tee sinust veel kristlast.
Ma võin terve päeva oma garaais istuda,
see ei muuda mind autoks.
Aamen?
Kirik on koht, kus me käime, sest me oleme kristlased,
tahame olla osaduses teiste kristlastega,
oleme näljased Jumala Sõna järele, tahame Jumalat ülistada ja
tahame olla osa sellest ihust, kus saame Jumalat teenida,
vastutades teiste inimeste ees.
See pole midagi, mille eest saame linnukesi oma kalendritesse,
oleme täitnud oma religioosseid kohustusi.
Siis lähme tagasi maailma ja elame nagu maailm kogu ülejäänud nädala.
Mt 10:38-39: "Ja kes ei võta oma risti ega järgne mulle,
see ei ole mind väärt. Kes oma (madalama) elu leiab,
kaotab selle (kõrgema elu), ja kes oma (madalama) elu kaotab
minu pärast, leiab selle (kõrgema elu)."
Me näeme, et on kahte sorti elu, mida võime elada.
On elu, mis sisaldab kõndimist ja hingamist.
Selles elus oleme tujukad, isekad, enesekesksed.
Teeme kõike, mida teised teevad, siis lähme kirikusse pühapäeval,
tuleme välja ja hakkame algusest pihta.
Aga me võime elada ka kõrgemat elu, zoe-elu,
mis on Jumala sees. See tähendab stabiilsust, õigusust,
rahu, rõõmu ja viljakust. See ei tähenda, et sul pole probleeme.
Aga sa leiad koha Kristuses ja sa võid käia läbi kõigist asjadest,
millest kõik teisedki ning jääda stabiilseks, jätkata Jumala teenimist.
Sa ei pea olema kogu aeg pea laiali otsas.
Usun, et on kaks võtit sellesse zoe-ellu.
Võtmed.
Võti nr 1 ja võti nr 2.
Inimesed meie kontoris tegid need valmis ja tahan,
et olete nendest vaimustuses, kuna nad nägid vaeva.
Need seisavad siin selle õpetuse esimese poole aja,
sest tahan, et saate aru, et on olemas võtmed,
mis avavad uksi.
On asju, mida võid teha, mis aitavad sul saada elu,
mida sulle pakutakse.
On asju, mis on tähtsamad kui teised asjad.
Piibel teeb selle hästi selgeks.
Milline on madal elu? Esiteks on see keeruline.
See on täis isekust, ärritust, pattu, igasugust valu.
Kui tahate kuulda tõde, siis emotsionaalne valu
on hullem kui üksi füüsiline valu.
Süütunne, sõltuvused, katkised suhted, häbi,
puudus, viha, kadedus, hirm...
Inimene võib olla uuesti sündinud kristlane ja elada ikka madalat elu.
Minu jaoks see on maailma kõige kurvem asi.
Tean, et see on võimalik, sest ma tegin seda
mitmeid aastaid järjest.
Tean, et ma oleksin läinud taevasse, kui oleksin surnud,
aga ma poleks oma elu siin nautinud ja ma ei oleks olnud
näide sellest, milline Jeesus on.
Palun, et mõistaksid täna, et asi ei ole ainult sinus.
Kui Jumalal poleks sind siin vaja, ta oleks saanud sind siit
ära viia sel momendil, kui said päästetud.
Aga kuna sa oled siin, võiksid teha midagi peale ruumi raiskamise.
Sa pole siin ainult selleks, et saaksid kõiges oma tahtmise.
Sa ei saa kunagi täidetud, kui sa ei funktsioneeri
sellel eesmärgil, mille jaoks Jumal sind siia pani.
Milline on kõrgem elu? Lihtne rahu, rõõm, õigsus, arm,
Jumala ligiolu, armastus, andmine, aitamine,
lootus, usk, kannatlikkus, andestamine, terved suhted,
üleküllus, kõik head asjad, mida suudad välja mõelda.
Matteuse 10:37 veelkord, mis on esimene võti?
Võti nr 1, et elada kõrgemat elu. Võti nr 1, et elada Elu.
Võti nr 1, et elada elu, mille nimel Jeesus suri.
Kui paljud teist võivad öelda, et teie elu peab tõusma kõrgemale?
Võti nr 1, see on kõikjal Piiblis, väga lihtne.
Mt 10:37 "Kes isa või ema armastab enam kui mind, see ei ole mind
väärt, ja kes poega või tütart armastab enam kui mind,
see ei ole mind väärt." Lihtne sõnum: Pane Jumal esikohale.
Kui paljud teist ühel või teisel viisil ei leidnud oma tänase
kiire päeva jooksul aega, et olla osaduses Jumalaga?
Sa kavatsesid küll, sa tahtsid, ütlesid, et teed seda.
Aga sul ei tekkinud seda hetke.
Sest sul oli liiga kiire, lasid muudel asjadel tulla ette.
Tunned end halvasti ja kavatsed homme uuesti proovida.
Aga kui sa ei mõista, kui tähtis see on,
sa ei hakkagi seda tegema.
Tean, et pean Jumalaga koos aega veetma või ma ei saa hakkama.
Jumal andis mulle hea näite aastaid tagasi.
Mu onul oli südameaparaat, mis käskis ta südamel lüüa
ja seda pidi laadima kord nädalas. Akusid pidi laadima kord nädalas.
Helistasime neile kord laupäeva õhtul ja
kutsusime nad õhtusöögile, ütlesime, et teeme neile välja.
Mu tädi ütles: "Kallis, me ei saa tulla, su onu peab
laadima oma südameaparaati."
Ütlesin: "Ta võib seda ju homme ka teha."
Mu tädi oli väga solvunud.
Ma ei saanud aru, kuidas asi töötas.
Tädi ütles: "Ta saab surma."
Kui Jumal püüdis mulle selgeks teha seda, millega tahan teid
täna mõjutada, Ta tuletas mulle seda meelde.
Ta ütles: "Kui sa ei veeda minuga aega, sa ei saa tõelist elu elada."
"Kui sa ei veeda aega minuga, sa ei saa ellu jääda."
Ma ei tea, kas ta mõtles füüsilist ellu jäämist,
aga ta kindlasti mõtles, et ma ei saa teha neid asju
omades rahu, rõõmu ja nautides oma elu,
kui ma ei veeda temaga aega.
Ma ei lõpeta iial sellest rääkimist, te võite ära väsida kuulmast,
aga te peate panema Jumala esikohale oma eludes.
Et seda teha, peate mõistma, kui tähtis see on.
See on esimene kümnest käsust.
Esimene käsk: Sul ei tohi olla teisi jumalaid peale Minu.
See ei tähenda ainult teisi kivikujusid, mille ees sa kummardad.
Me võime teha kõigest Jumala.
Iga asi, mis on meie jaoks tähtsam kui Tema, võib saada meie jumalaks.
Võid teha spordist omale jumala või iidoli.
Töö võib saada sinu jumalaks.
Kõike tehes võid ronida kõrgemale edukuse redelil.
Probleem on selles, kui saad vanaks ja oled jõudnud redeli tippu ning
avastad, et su redel toetub valele ehitisele.
Nagu ma varem ütlesin, kui kõik on läbi,
teate, mis järgi jääb? Jumal!
Siis on juba hilja hakata arendama oma suhet Jumalaga.
Sa võid olla Jumalaga ükskõik kui lähedases suhtes,
sõltuvalt sellest, kui palju asja sa Tema alla oled valmis panema.
Kui tahad elada elu, millest täna räägime, pead õppima palju.
Sa ei saa alati oodata, et keegi toidab sind lusikaga
ja otsib sinu jaoks kirjakohti, palvetab sinu eest.
Pead ise vaeva nägema.
Aamen, hea jutlus, Joyce, jätka samas vaimus!
Tahan, et teete lahti Matteuse 22:37.
Variserid ja saduserid said Jeesusega kokku ja küsisid,
milline käskudest on kõige tähtsam.
Inimesed vahel mõtlevad, milline neist kõigist asjadest,
mida peab tegema, et olla hea kristlane, on kõige tähtsam.
Kas tunned end vahel üleküllastatuna kõigest sellest,
mida kuuled ja mõtled, kuhu seda kõike mahutada?
On hea teada, et Püha Vaim tuletab meile asju meelde.
Aga mõned asjadest, mida teed, pead seadma prioriteetideks.
Need on kaks võtit sellesse ellu, millest täna räägin.
Kui tahad elada kõrget elu madala elu asemel,
pead tegema neid kahte asja, millest ma täna räägin.
Need on kaks kõige tähtsamat asja Jumala jaoks.
Mt 22:37-38: "Jeesus vastas talle: "Armasta Issandat, oma Jumalat,
kogu oma südamega ja kogu oma hingega ja kogu oma mõistusega!
See ongi suurim ja esimene käsk."
Me ei vaata veel kaugemale.
Esimesed neli käsku käsitlevad meie suhet Jumalaga.
Sul ei tohi olla muidu jumalaid minu palge kõrval.
Sa ei tohi enesele teha kuju ega seda kummardada.
Jällegi, see võib olla mingi kuju, maailmas leidub neid palju.
Aga see pole ainus. On palju asju, mida võime kummardada.
Jeesus oli kõrbes saatana poolt kiusatud 40 ööpäeva,
Luuka 4. peatükis. Saatan ütles: "Kui sa kummardad minu ees,
ma annan sulle kõik need asjad, mida maailmal on pakkuda."
Usu mind, paljudel kordadel, kui maailm pakub meile midagi,
me kummardame selle ees.
Me asetame midagi ettepoole oma suhtes Jumalaga,
sest Jumal on ju alati olemas.
Kui me ei kohtu Temaga täna, kohtume homme.
Mis juhtuks, kui me hoiaksime kinni oma aegadest Jumalaga
sama hästi, kui me hoiame oma hambaarstiaegadest.
Paljud teist juba tunnevad end halvasti, sest te ei suuda
end distsiplineerida, et veeta regulaarselt aega Jumalaga.
Ma ei püüa tekitada teis veelgi halvemat tunnet.
Ma ei taha, et inimesed tunneksid end lahkudes veelgi halvemini.
Aga ma tahan, et mõistate selle asja tähtsust.
Kui sa tahad seda piisavalt, sa saad sellega hakkama.
Inimesed püüavad sind sellest ära rääkida, su telefon heliseb,
uksekell heliseb, pead iga 15 minuti tagant vetsu minema.
Igasugused asjad püüavad sind segada kui püüad Jumalaga olla.
Sa võid magama jääda.
Sul võib olla nii igav, et sa ei pea vastu.
Aga see on kõigest saatan.
Kui ma alustasin Jumalaga regulaarset ajaveetmist,
ärkasin igal hommikul üles, võtsin kohvitassi ja
lukustasin ennast oma kontorisse. Ma ei tulnud välja ennem,
kui olin suuteline kohtuma maailmaga nagu päästetud inimene.
See oli siis, kui ma lõpuks otsustasin, et pühapäeviti
kirikus käimine ei olnud enam piisavalt hea.
Ma tahan, et see ei ole enam piisavalt hea sinu jaoks.
Ma tahan, et sa ei rahuldu ainult taevasse sisse hiilimisega.
Ma tahan, et sa elad oma elu Temale austuseks.
Tahan, et inimesed näevad sind ja tahavad seda, mis sul on.
Et nad ei taha ära minna, vaid tahavad seda, mis sul on.
Aamen?
Palvetasin pärastlõunal koostöö partnerite eest.
Palvetasin, et te võiksite olla valguseks pimedas.
Et teie elud teeksid teised inimesed näljasteks Jeesuse järele.
Sa pead Temaga aega veetma, et see juhtuks.
Pole nii väga tähtis, mis sa selle aja jooksul teed.
On tähtis, et annad selle aja Temale.
Kui alguses hakkasin veetma aega Jumalaga,
mu lapsed olid veel kodus ja 3 nendest olid teismelised.
"Kas sa pead kogu aeg seal toas olema?"
"Kas sa ei saa tulla siia ja teha meile hommikusööki?"
Siis ma tundsin ennast süüdi.
Lõpuks ma sain targaks ja ütlesin:
"Te olete piisavalt vanad, et panna maisihelbeid kaussi
ja valada piima peale."
"Parem tänage Jumalat, et ma olen siin toas!
Kui te oleksite targad, saadaksite oma ema siia tuppa,
sest kui ma ei veeda aega oma toas, ma ei meeldi teile,
kui ma siit välja tulen."
Aamen?
Te peate võitlema asjade nimel, millesse peate oma aega panustama.
Jumal tegeles minuga aasta ja 3 kuud tagasi,
et ma hakkaksin trenni tegema. Ma ei uskunud, et mul on selleks aega.
Ma vihkasin seda, mul polnud seda vaja.
Iga kord, kui püüdsin trenni teha, viskasin midagi ära.
Jumal ütles mulle, et ma pean seda tegema, kui ma tahan
olla tugev oma teekonna viimasel kolmandikul.
Rääkisin oma perele, et hakkan trenni tegema
ja nad kõik naersid mulle näkku.
Olin seda varem ka öelnud ja alati pooleli jätnud.
Ütlesin, et võite naerda küll, aga ma tunnen ennast,
kui ma otsustan midagi.
Oli hea, et nad naersid. Kui keegi ütleb mulle,
et ma ei suuda midagi teha, muutun nii otsusekindlaks,
et ma kindlasti teen selle ära.
Dave tuli minuga esimesel korral kaasa, et lihtsalt naerda mu üle.
Lõpuks ta pani ennast ka kirja. Ta on kogu oma elu trenni teinud.
Kui ma hakkasin trenni tegema, inimesed kutsusid mind kontorisse,
et teha erinevaid asju ja ma ütlesin, et ei saa seda teha,
sest esmaspäevast kolmapäevani ma teen trenni kella 10-st.
Nad ütlesid, et ma võin kindlasti selle vahele jätta.
Ma vastasin: "Ei! Ma ei jäta vahele. Jumal ütles mulle,
et pean seda tegema. Kui ma ei saa 3 tundi nädalas,
et ennast elus ja tervena hoida, siis me ei ole heas vormis siin."
Kõik tahavad, et sa teeksid kõike, mis on nende jaoks mugav.
Kas kuulsid?
Kõik tahavad, et sa teeksid kõike, mis on nende jaoks mugav.
Neil võib iga kord tekkida erakorraline situatsioon,
kui sa püüad teha midagi, mida Jumal on sulle öelnud.
Suurem osa inimesi, kes tahavad, et sa just praegu nende kriisiga tegeleksid,
on olnud selles kriisis 20 aastat. On suur võimalus, et nad jäävad sellesse.
Kui ma küsiksin, kas Jumal on esikohal sinu elus, paljud vastaksid:
"Oh, jaa!"
Kui palju sa mõtled Temast, kui palju sa räägid Temast?
Kuidas sa reageerid korjanduse ajal?
Räägin teiega väga ausalt, kui te vihastate jutlustaja peale,
sest ta räägib teile andmisest, siis sul on probleem.
Sest kui sa teed seda, mida pead, ta sõnad ei vihasta sind välja.
Läheb paremaks.
Pead veetma aega Jumalaga.
Võti nr 2, vaatame tagasi Matteuse 22 salme 37-40:
""Armasta Issandat, oma Jumalat, kogu oma südamega ja kogu oma
hingega ja kogu oma mõistusega! See ongi suurim ja esimene käsk.
Teine on selle sarnane: Armasta oma ligimest nagu iseennast!
Neis kahes käsus on koos kogu Seadus ja Prohvetid."
Kaks võtit, et elada kõrgemat elu:
Veeda aega Jumalaga, armasta Teda kõigepealt.
Rohkem kui midagi muud, armasta Jumalat.
Ja armasta teisi inimesi.
Sina kuulud inimeste kategooria alla. Pead armastama iseennast ka.
Mitte isekal ja enesekesksel viisil. Ma ütlen alati inimestele:
"Armasta iseennast aga ära armu endasse."
Seal on vahe.
Mu peamine õpetus on mitte olla isekas, seega kui ma räägin enda armastamisest,
see tähendab, et sa pead austama ennast piisavalt, et ka teised austaksid.
Ära lase inimestel enda peal kõndida. Austa ennast ja hoolitse enda eest,
oma keha eest, oma mõistuse eest, oma elu eest.
Tee asju, mida sa naudid, sest kui sa ei tee,
muutud kibestunud inimeseks.
Ära ole enda elu keskpunkt.
Rääkisime täna huvitavatest asjadest, rõhutan teile mõndasid fakte.
Võti nr 1: Pane Jumal esikohale ja hoia Ta seal.
Võti nr 2: Armasta teisi inimesi.
Armasta Jumalat, armasta inimesi.
Usun, et kui me keskendume armastuses käimisele,
paljud teised asjad loksuvad paika iseenesest.
Täna pakume teile 4 tundi õpetust teemal "Living a Blessed Life".
Saad teada, kuidas elada õnnistatud elu, mille jaoks Jeesus tuli siia
sinu eest surema.
Pea meeles, et kui annad täna välja, sirutad kellegi teise poole,
siis see tuleb sinuni tagasi mitmekordselt.
Jumal õnnistagu sind.
"Living a Blessed Life" 4-osaline õpetustervik.
Kui tunned, et sinu jaoks peab olema parem elu,
see õpetus aitab sul teha ukse lahti tõelist õnnistatud ellu.
Telli see õpetus omale internetist www.joycemeyer.org
Järgmises saates...
Pole imet, et Paulus ütles: "Mis mu probleem on?
Asju, mida tahan teha, ma ei tee ja asju, mida ma ei taha teha, teen kogu aeg.
Kas tõesti teen neid asju? Mu sees on üks ja mu liha tahab teist
kas olen see mina või, asi mu sees, ei tea. Milline õnnetu mees olen."
Olen samal arvamusel!
Nautisid tänast saadet? Tahad näha seda uuesti?
Kliki, vaata, õpi.
Tähendad meie teenistuse jaoks rohkem, kui arvata oskad.
Väärtustame sind. Täname sõpru ja partnereid,
et olete teinud selle ülemaailmse teenistuse võimalikuks.
Koos toidame näljaseid, riietame vaeseid,
kuulutame evangeeliumi rahvastele. Võta meiega ühendust,
külasta kodulehte, et jagada oma palvesoove, tutvuda materjalidega,
uurida konverentsikalendrit ja liituda partneriks,
kui jagame Kristuse armastust kõikjal maailmas.
Tõlge: Sanna Pitko